Si tens més de 40 anys, pots accedir a la universitat acreditant experiència laboral o professional relacionada amb un ensenyament de grau, sempre que no disposis de cap titulació acadèmica que habiliti per accedir a la universitat per altres vies d'accés.
L'accés a la universitat per a més grans de 40 anys es convoca una vegada a l'any i només es pot sol·licitar per a un únic centre d'estudi de les universitats catalanes.
La preinscripció/matrícula es formalitza a portal d'accés a la universitat del 4 al 13 de febrer de 2020.
L' accés per a més grans de 40 anys s'estructura en dues fases:
Fase de valoració de l'experiència acreditada: sobre la base de la informació i la documentació que presentis en formalitzar la matrícula.
Fase d'entrevista personal: la universitat informarà de la data i l'hora de l'entrevista personal pels canals que consideri oportuns (web, tauler d'anuncis...).
L'accés per a més grans de 40 anys es convoca una vegada a l'any i només es pot sol·licitar per a un únic centre d'estudi de les universitats catalanes.
La superació del procés d'admissió només és vàlida per accedir al curs acadèmic immediatament posterior.
Per tant, si es vol accedir a la universitat en cursos posteriors s'haurà de repetir el procés d'admissió.
Per a la convocatòria de 2020, si vols accedir per la via de més grans de 40 anys a la Universitat Rovira i Virgili, la Universitat Ramon Llull, la Universitat Oberta de Catalunya, la Universitat Internacional de Catalunya, la Universitat Abat Oliba CEU, has de formalitzar la matrícula directament a la universitat a la qual vulguis accedir i en les dates que aquesta determini.
Si vols accedir per la via de més grans de 40 anys a la Universitat de Barcelona, la Universitat Autònoma de Barcelona, la Universitat Politècnica de Catalunya, la Universitat Pompeu Fabra, la Universitat de Lleida, la Universitat de Girona i la Universitat de Vic-Universitat Central de Catalunya has de formalitzar la matrícula al portal d'accés a la universitat seguint les indicacions que es detallen al següent apartat de "Preinscripció/Matrícula (UB, UAB, UPC, UPF, UdL, UdG i UVic-UCC)".
Si tens més de 40 anys i vols sol·licitar l'accés a aquestes universitats, has de formalitzar la preinscripció/matrícula al portal d'accés a la universitat, del 4 al 13 de febrer de 2020.
Només pots demanar un únic centre d'estudi.
Taxes, bonificacions i exempcions de pagament
Les taxes que s'han d'abonar per a la matrícula de l'accés per a més grans de 40 anys, per a la convocatòria 2020, són de 95,25 €.
Llei de taxes i preus públics de la Generalitat de Catalunya 2020 pendent d'aprovació
S'estableix una bonificació del 50% de l'import de la taxa a les persones membres de famílies nombroses i monoparentals de categoria general.
Cal acreditar-ho amb la targeta del Departament de Treball, Afers Socials i Famílies vigent o de l'òrgan de la comunitat autònoma corresponent.
Són subjecte d'exempció de pagament de les taxes (100% bonificació) per a la inscripció a la universitat, els col·lectius següents:
Quan formalitzis la matrícula al portal d'accés a la universitat has de fer el pagament seguint les instruccions que trobaràs al web en el moment de matricular-te.
La documentació que s'ha de presentar amb caràcter obligatori és la que s'especifica a continuació.
Es recomana consultar la pàgina web de la universitat on es vol sol·licitar l'accés per veure, si és el cas, les especificitats en relació amb la documentació a presentar.
Aquesta documentació s'ha de presentar dins dels termini de matrícula, de la següent manera:
- En cas de venir personalment, cal presentar original i fotocòpia dels documents a l 'Oficina d'Accés a la Universitat i les seves seus.
- Si s'envia la documentació per correu postal ordinari o certificat, cal enviar fotocòpia compulsada de tota la documentació.
NO ES POT FER ARRIBAR PER CORREU ELECTRÒNIC.
- Els documents redactats en llengües estrangeres han d'anar acompanyats de la traducció jurada corresponent.
- La universitat podrà sol·licitar informació complementària un cop acabat el termini de matrícula.
Com acreditar l'experiència laboral o professional relacionada amb l'ensenyament de grau
S'acredita amb l'aportació del contracte o nomenament amb funcions i certificació oficial de períodes de cotització al règim general de la Seguretat Social, o bé per qualsevol altre mitjà que possibiliti la seva acreditació:
Com acreditar la formació relacionada amb l'ensenyament universitari de grau triat
L'acreditació d'aquesta formació es realitzarà amb el corresponent certificat del curs, en el qual haurà de constar, necessàriament, la denominació, el període de realització i les hores de durada (original i fotocòpia).
Si escau, pots presentar altra documentació que consideris rellevant, com per exemple:
Cada universitat publicarà la seva oferta d'estudis de grau als quals es pot accedir per la via de més grans de 40 anys.
L'oferta d'estudis de la convocatòria actual de les universitats que gestiona l'Oficina d'Accés a la Universitat, la pots consultar a la pàgina notes de tall i places al apartat de centres d'estudi de l'any en curs.
Un cop formalitzada la preinscripció/matrícula per a l'accés a la universitat (sol·licitud de plaça) i superat l'accés per a més grans de 40 (entrevista personal), no cal realitzar cap altre tràmit.
L'assignació de places sortirà publicada al portal d'accés a la universitat, d'acord amb el calendari d' assignació de places de la preinscripció universitària de 2020.
Es reservarà l'1% de les places de l'ensenyament de grau ofert per les universitats per als candidats que hagin superat l'accés.
Les places s'adjudicaran segons la qualificació global obtinguda.
Es recomanable que consultis el web de la universitat del teu interès on s'informa de l'accés per a més grans de 40 anys amb acreditació d'experiència laboral o professional (especificitats de la documentació, centres d'estudis oferts per aquesta via d'accés, qualificacions, etc.).
Universitat Autònoma de Barcelona
Universitat Politècnica de Catalunya
Universitat de Vic - Universitat Central de Catalunya: